**לוס אלטוס** (באנגלית: **Los Altos**) היא עיר במחוז סנטה קלרה, קליפורניה, בצפון עמק הסיליקון, באזור מפרץ סן פרנסיסקו. פירושו של השם לוס אלטוס בספרדית הוא "הגבוהים", והעיר אכן שוכנת על גבעות בשולי העמק. האוכלוסייה מנתה 28,976 על פי מפקד האוכלוסין שנערך בשנת 2010.

עיקר התרחבות העיר התרחשה בין השנים 1950 ל־1980. במקור העיר הייתה עיירה חקלאית עם קוטג'ים, בתים חד קומתיים רבים ובוסתני משמש, וכיום היא עיר שינה אמידה בקצה המערבי של עמק הסיליקון, המשמשת כמקור מרכזי ליוממים העובדים באזורי המשרדים שבעמק. לוס אלטוס מגבילה את האזורים המסחריים בה לאזור מרכז העיר ופארקי הקניות. משרדים קטנים מצטופפים לאורך הכבישים המהירים Foothill ו-El Camino Real.

היסטוריה
--------

במקור האזור נקרא Banks and Braes (בנקים וחזיות). פול שופ (אנ'), היה מנהל בחברת הנדל"ן והרכבות שנקראה מסילות הרכבת של דרום האוקיינוס השקט (אנ'). הוא ועמיתיו הקימו את חברת אדמות אלטוס (Altos Land) בשנת 1906 והחלו בפיתוח לוס אלטוס. החברה רכשה 140 דונם אדמה משרה ווינצ'סטר. התכנית של שופ הייתה לקשר בין הערים פאלו אלטו ללוס גאטוס על כן הם בנו את לוס אלטוס כעיר שינה למגורים בלבד ללא אזורי מסחר ותעשייה. במקביל הוא המשיך בפעילותו בהפעלת הרכבת היומית לסן פרנסיסקו וממנה.

ב־19 באפריל 1908, חברת רכבת דרום האוקיינוס השקט החלה להפעיל שירות רכבות קיטור דרך לוס אלטוס, תוך הפעלת חמש רכבות ביום. שני קרונות משא שימשו כמחסן הרכבת. כמו כן, הבניין המסחרי הראשון, שנקרא Eschenbruecher's Hardware, נבנה במרכז העיר. בשנת 1913 הוקמה תחנת הרכבת לוס אלטוס בסגנון כפרי אמריקאי (אנ') ברחוב First מספר 288.

בשנת 1949, תושבים רבים לא היו מרוצים ממדיניות היעד של מחוז סנטה קלרה. כמו כן, עמד באוויר כל הזמן האיום המתמיד שהעיירה תסופח לערים השכנות של פאלו אלטו ו- מאונטיין ויו ולכן הם החליטו להתאגד. ב־1 בדצמבר 1952 לוס אלטוס הפכה לעיר האחת עשרה במחוז סנטה קלרה.

בינואר 1964 שירות הרכבות הפסיק את פעילותו ומסילת הרכבת הפכה לכביש המהיר Foothill. העיר לוס אלטוס היא העיר הראשונה בארצות הברית שלאורך הכבישים המהירים (הפדרליים) שעברו דרכה נבנו קירות מגן שמטרתן להפחית את הרעש הסביבתי המזהם שמגיע מהכבישים, שפגע בבריאות תושבי העיר. בשנת 1970 מחוז סנטה קלרה ביצע מחקר מקיף לחישוב ההשפעות של עיצוב מחסומי הרעש (אנ') החלופיים לאורך הכביש המהיר. מחסומי הרעש שנוצרו הביאו להפחתה החזויה של שבעה עד עשרה דציבלים ברמות זיהום הרעש (אנ') שחוו בבתים הסמוכים לכבישים המרעישים. כפועל יוצא ממחקר זה למניעת הרעש מהכבישים, גם הוחלט על הגבלת מהירות הנסיעה ברחובות הפנימיים בעיר ל-35 קילומטר בשעה בלבד.

בשנת 1976, מייסדי אפל, סטיב ג'ובס וסטיב ווזניאק, בנו את חמישים מחשבי Apple I הראשונים במוסך של ג'ובס בלוס אלטוס.

בשנת 2004 ג'ודי פוסקו בעלת הבית השכירה את ביתה בלוס אלטוס, הידוע לימים כ"קאסה פייסבוק ", למארק צוקרברג, בו הוא וכמה מקורבים אחרים הגדילו את פייסבוק מ־200,000 ל־2.5 מיליון משתמשים בפלטפורמה.

### רעידות אדמה

 גשר הרוס בעקבות רעידת האדמה שנקראה לומה פריטה ב -1989
לוס אלטוס נמצאת ליד העתק סן אנדראס ונתונה לרעידות אדמה.

* רעידת האדמה בסן פרנסיסקו בשנת 1906 – אף על פי שלוס אלטוס נפגעה קשות ביותר (בעוצמה של VIII בסולם ריכטר), המאמץ המקומי העיקרי היה לעזור לבנות מחדש את סנטה קרוז הסמוכה, שנהרסה כמעט כולה.
* ב־17 באוקטובר 1989, לוס אלטוס חוותה את רעידת האדמה של לומה פריטה, אך נחסך ממנה נזק גדול. לוס אלטוס וכנסיותיה שילבו מאמצים לנקות אזורים שנפגעו קשה כמו ווטסונוויל (אנ') וסנטה קרוז.

גאוגרפיה
--------

לוס אלטוס גובלת בעיר לוס אלטוס הילס ממערב, פאלו אלטו מצפון וממערב, מאונטיין ויו מצפון מזרח, סאניווייל ממזרח וקופרטינו מדרום מזרח.

מרכז העיר נמצא במרכז פרדס, שריד לאלה שכיסו את האזור בעבר. המרכז תחום במשולש של רחובות המאפשרים לרוב התנועה לעקוף את רחוב הראשי שנקרא מיין - Main Street. לאורך הרחובות, מדרכות מתחת לעצים, חנייות אלכסוניות, חנויות קטנות ושלטי רחוב המפרסמים אירועים בקהילה. פרסומים מסחריים אסורים.

את לוס אלטוס חוצים שלושה נחלים הזורמים צפונה למפרץ סן פרנסיסקו, נחל אדובי (אנ') - על גבולה המערבי, נחל סטיבנס (אנ') - על גבולה המזרחי ונחל פרמנטה (אנ') - באמצע. נחל הייל קריק הוא יובל של נחל פרמננטה, ונחל פרמננטה מופנה ברובו לנחל סטיבנס על ידי תעלת הסחה. כל שלושת הנחלים מקורם באגפי ההר השחור (אנ').

אקלים
-----

האקלים בלוס אלטוס אופייני לאקלים באזור מפרץ סן פרנסיסקו, בלוס אלטוס יש אקלים ים תיכוני עם חורפים קרירים ורטובים וקיצים חמים ויבשים. בדרך כלל, בחודשים החמים יותר, כאשר השמש שוקעת, חזית הערפל זורמת מעל הגבעות מערבה ומכסה את שמי הלילה, וכך נוצרת שמיכת ערפל הלוכדת את חום הקיץ הנספג בקרקע במהלך היום. למרות זאת, נדיר שהטמפרטורה הנמוכה בלילה תעלה על 16 מעלות צלזיוס.

בחודש ינואר הטמפרטורות הממוצעות נעות בין C° 3.6 ל- C° 4.1. בחודש יולי הטמפרטורות הממוצעות נעות בין C° 12.7 ל- C° 25.8. הטמפרטורה הגבוהה בשיא שנמדדה הייתה C° 42 מעלות צלזיוס ב־ 15 ביוני 1961, שיא הטמפרטורה הנמוכה הייתה C° 9- מעלות צלזיוס, ב־ 17 בנובמבר 2003. הטמפרטורות מגיעות ל- C° 32 מעלות צלזיוס ומעלה בממוצע 9.9 ימים ימים בשנה. הטמפרטורות יורדות מתח ל- C° 32 בממוצע של 16.1 יום ימים בשנה.

הרי סנטה קרוז הנמצאים ממערב ללוס אלטוס, "עוצרים" את הגשמים בלוס אלוס וכתוצאה מכך הממוצע השנתי של הגשמים מגיע רק ל־389 מ"מ גשם בממוצע בשנה. ימי הגשם מתרחשים בממוצע 57 ימים בשנה. השנה הגשומה ביותר שנרשמה במאה העשרים הייתה 1983 עם 826 מ"מ גשם. השנה היבשה ביותר הייתה 1976 עם 186 מ"מ גשם. בפברואר 1998 ירדה כמות הגשם הגדולה ביותר בחודש אחד 316 מ"מ. בפברואר 1998 ירדו הגשמים הרבים ביותר ביום אחד הם הגיעו ל־95 מ"מ ביום אחד. שלג נדיר מאוד במרכז בעיר לוס אלטוס, אך ב־21 בינואר 1962 ירדו 38 מלמטרים של שלג.

| **אקלים בלוס אלטוס  Los Altos** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 14.1 | 16.2 | 18.1 | 20.3 | 22.9 | 25.3 | 25.8 | 25.8 | 25.8 | 22.9 | 17.9 | 14.3 | 20.8 |
| טמפרטורה יומית מזערית ממוצעת (C°) | 3.6 | 5.2 | 6.2 | 7.2 | 9.3 | 11.4 | 12.8 | 12.7 | 11.6 | 9 | 5.9 | 3.5 | 8.2 |
| משקעים ממוצעים (מ"מ) | 74 | 71 | 56 | 25 | 7.6 | 2.5 | 0 | 0 | 0 | 5.1 | 18 | 41 | 360 |
| מקור: National Centers for Environmental Information - Daily Summaries Station Details (for station USC00046646) ,2020-09-27 |

דמוגרפיה
--------


התפתחות האוכלוסייה בלוס אלטוס   
בין השנים 1960–2019 על פי   

מפקד העשור של ארצות הברית בשנת 2010| שנת המפקד | מספר תושבים | שינוי באחוזים % |
| --- | --- | --- |
| 1960 | 19,696 | - |
| 1970 | 25,062 | 27% |
| 1980 | 25,769 | 2.8% |
| 1990 | 26,303 | 2.1% |
| 2000 | 27,693 | 5.3% |
| 2010 | 28,976 | 4.6% |
| 2019 | 30,089 ~  | 3.8% |

### מפקד 2010

במפקד ארצות הברית בשנת 2010, דיווח שלוס אלטוס מנתה 28,976 תושבים. צפיפות האוכלוסייה הייתה 1724.6 נפש לקילומטר מרובע (4466.8 / לקילומייל מרובע). ההרכב האוכלוסייה של לוס אלטוס היה 20,459 (70.6%) לבנים, 148 (0.5%) אפרו-אמריקאי, 48 (0.2%) אינדיאנים, 6,815 (23.5%) אסייתים, 59 (0.2%) תושבי האוקיינוס השקט, 195 (0.7%) אחרים. היספנים או לטינים מכל אחד היו 1,132 נפשות (3.9%).

במפקד האוכלוסין דווח כי 28,749 נפש (99.2% מהאוכלוסייה) התגוררו בבתים משלהם, 34 (0.1%) בשיכונים שאינם ממוסדים, ו- 193 (0.7%) בשיכונים ממוסדים.

בעיר היו 10,745 בתים פרטיים, גרו בהם 4,067 (37.9%) ילדים מתחת לגיל 18. סך 7,476 (69.6%) היו זוגות נשואים בין המינים שחיים יחד. היו 599 (5.6%) נשים בודדות בעלות בתים, ללא בעלים. היו 228 (2.1%) בעל בית גברים בודדים. התפקדו 199 (1.9%) שחיו בשותפות ללא נשואין. 55 (0.5%) זוגות חד מיניים. ב־2,086 בתים (19.4%) גרו אנשים פרטיים. ב־1,228 בתים (11.4%) גר אדם בודד, בני 65 ומעלה. היו 8,303 משפחות (77.3% מכלל משקי הבית); גודל המשפחה הממוצע היה 3.08 נפש.

התפלגות הגילאים של האוכלוסייה כללה:- 7,560 נפש (26.1%) מתחת לגיל 18. 1,006 נפש (3.5%) בגילאים 18 עד 24. נתפקדו 5,273 נפש (18.2%) בגילאים 25 עד 44. התפקדו 9,353 אנשים (32.3%) בגיל 45 עד 64. בנוסף 5,784 נפש (20.0%) שהיו בני 65 ומעלה. הגיל החציוני היה 46.2 שנים. על כל 100 נקבות היו 93.1 גברים. על כל 100 נשים בגיל 18 ומעלה היו 90.9 גברים.

ההכנסה החציונית של משקי הבית של לוס אלטוס בשנים 2013–2017 הייתה 208,309 דולר. מחיר רישום הדירות הממוצע בשנת 2014 היה 1.96 מיליון דולר. בשנת 2017, העיתון פורבס דירג את לוס אלטוס (על פי מספרי המיקוד של הרחובות 94022 ו- 94024) שמספרי המיקוד בעיר נמצאים במקומות, השלישי וה-48 היקרים ביותר בארצות הברית. מחירי הבתים עומדים על של 7,755,000 דולר ו -3,431,615 דולר בהתאמה. בשנת 2018, נתוני סקר הקהילות האמריקאיות (אנ') מראים כי לוס אלטוס הייתה העיר החמישית העשירה ביותר בארצות הברית.

### 2000

נכון למפקד האוכלוסין בשנת 2000 התגוררו בעיר 27,693 נפש, ב־10,462 משקי בית ו- 8,024 משפחות. צפיפות האוכלוסייה הייתה 1648.3 נפשות לקילומטר מרובע (4269 / לקילומייל רבוע). היו 10,727 יחידות דיור בצפיפות ממוצעת של 1653.6 יחידות דיור לקילומטר מרובע (638.5 לקילומייל רבוע). ההרכב האוכלוסייה בעיר היה 80.35% לבנים, 15.42% אסיאתיים, 0.47% אפרו-אמריקאים, 0.17% אינדיאנים, 0.16% תושבי האוקיינוס השקט, 0.66% אחרים.

מתוך 10,462 משקי בית, 33.6% נולדו ילדים, 69.4% היו זוגות נשואים שגרים יחד, 5.4% נשים בודדות שנהלו משקי בית ללא בעלים, 23.3% היו בודדים ללא משפחות. 18.7% היו רווקים, כולל 9.8% בני 65 ומעלה. גודל משק הבית הממוצע היה 2.61 נפשות וגודל המשפחה הממוצע היה 2.98 נפשות.

הגיל החציוני היה 44 שנים, גבוה בהרבה מהנתון הלאומי 35.3. היו 23.7% מתחת לגיל 18, סך 3.5% בין הגילים מ־18 ל־24, סך 24.5% בין הגילים מ־25 ל־44, סך 29.1% בין הגילים מ־45 ל־64, וסך 19.3% היו בני 65 ומעלה. על כל 100 נקבות היו 93.1 גברים. על כל 100 נשים בגיל 18 ומעלה היו 91.0 גברים.

### 1930

כ-2,900 נפש ראו עצמם תושבים בלוס אלטוס.

### עלויות דיור

לוס אלטוס שואפת לשמור על אווירה חצי כפרית. בלוס אלטוס יש מעט מדרכות למעט באזורי מסחר ולאורך הצירים הראשיים. גודל המגרש המינימלי למגורים הוא רבע דונם. ברוב הרחובות יש שולי עפר ותאורת רחוב מועטה או ללא תאורה בכלל.

בתים רבים בלוס אלטוס עולים מעל ל־2 מיליון דולר. עובדה זו העמידה את העיר (יחד עם לוס אלטוס הילס השכנה, איתה היא חולקת מיקודים) במקום ה-24 וה- 28 ברשימת המיקודים היקרים ביותר באמריקה לפי העיתון פורבס משנת 2007. בשנת 2015 הציב פורבס את לוס אלטוס (מיקודים 94022 ו-94024) במקום ה -11 וה -57 היקרים ביותר בארצות הברית, מאחורי הערים, אתרטון, במדינת קליפורניה וסגאפונאק, במדינת ניו יורק. עבור המיקוד 94022, הכולל חלקים מלוס אלטוס הילס, קליפורניה, מחירי הבתים עמדו על 4.9 מיליון דולר בממוצע של 120 יום בשוק. עבור המיקוד 94024, מחיר הדירה החציוני הוא 2.8 מיליון דולר בממוצע של 36 ימים בשוק.

כלכלה
-----

מאז אמצע שנות ה-90, מרכז העיר לוס אלטוס חווה קשיים כלכליים קלים עקב תחרות של מרכזי קניות וחנויות רשת בערים הסמוכות, כמו גם מחסור בבתי מלון או בתי קולנוע. החייאת מרכז העיר הוא נושא מרכזי בפוליטיקה העירונית.

### מעסיקים מובילים

על פי הדו"ח הכספי השנתי המקיף של העירייה לשנת 2018,  המעסיקים המובילים בעיר הם:

המעסיקים המובילים בלוס אלטוס| # | מעסיק | מספר עובדים |
| --- | --- | --- |
| 1 | בתי הספר של מחוז לוס אלטוס | 568 |
| 2 | חברת הול פודס מרקט | 242 |
| 3 | תיכון לוס אלטוס | 217 |
| 4 | קרן הרפואה פאלו אלטו | 135 |
| 5 | עיריית לוס אלטוס | 133 |
| 6 | חברת Coldwell Banker | 130 |
| 7 | בית החולים הוטרינארי לבעלי חיים של אדובי (אורכב 21.10.2020 בארכיון Wayback Machine) | 129 |
| 8 | חברת התיווך Alain Pinel Realtors | 107 |
| 9 | קרן דייוויד ולוסיל פקרד | 100 |
| 10 | רשת חנויות המזון Trader Joe's | 71 |
|

ממשל
----

העיר לוס אלטוס מיוצגת בבית המחוקקים ובבית הנבחרים של ארצות הברית על ידי סנטורים ואנשי קונגרס מהמפלגה הדמוקרטית.

חינוך
-----

### חינוך ציבורי

תלמידי היסודי וחטיבות ביניים לומדים בבתי הספר הציבוריים של מחוז לוס אלטוס ושל מחוז קופרטינו או בבית הספר בוליס צ'רטר (K – 8). בית הספר הציבורי של מחוז של לוס אלטוס הוא בעל ציוני ה- API הממוצעים הגבוהים ביותר בקליפורניה. כולל שבעה בתי ספר יסודיים באזור לוס אלטוס – מאונטיין ויו.

ילדי התושבים בדרך כלל לומדים באחד מבתי הספר התיכוניים הציבוריים משני מחוזות: Mountain View-Los Altos Union High School District (אנ'), או Fremont Union High School District (אנ').

כל בתי הספר הציבוריים זוכים להערכה רבה, ובוגרים רבים מבתי הספר התיכוניים במחוז לוס אלטוס ממשיכים בהשכלתם באוניברסיטאות ידועות.

### חינוך פרטי

 בית הספר היסודי של וולדורף
בלוס אלטוס ישנם גם בתי ספר פרטיים ודתיים מוערכים. בית הספר סנט ניקולס, בית הספר סנט סימון, בית הספר היסודי מיראמונטה, (JrK-8) בית הספר קנטרברי כריסטיאן (K-6), הקמפוסים של כיתות היסודי וחטיבות הביניים (K-6) של בית הספר Pinewood (אנ'), בית הספר עבור לומדים עצמאיים, וקמפוס בית הספר היסודי של בית הספר וולדורף ממוקמים בתחומי העיר. בתי ספר אחרים בקרבת העיר כוללים את בית הספר התיכון סנט פרנסיס במאונטיין ויו, ומכללת Kings (המלכים) בסאניווייל. בתי ספר אחרים רחוקים יותר שתלמידים מלוס אלטוס מגיעים אליהם הם: תיכון מיטי, בית ספר מנלו, בית ספר פריורי וודסייד, בית ספר קסטיליה, בית הספר הארקר, המכינה מכללת בלרמין, בית הספר התיכון הומסטאד (אנ') ובית הספר היהודי גדעון האוזנר בפאלו אלטו.

### ספריות ציבוריות

ספריית מחוז סנטה קלרה מפעילה את הספרייה הציבורית לוס אלטוס ואת ספריית סניף וודלנד בלוס אלטוס.

פארקים ושימור סביבה
-------------------

נחל אדובי זורם בפארק רדווד
עצים מתים וחולים בפארק רדווד. נכרתו בשנת 2017, ונגרסו במקום בשנת 2018.
ברכייה בחודש מאי, בנחל Adobe. הנחל מתייבש בחודשי הקיץ.
נחל אדובי (אנ'), זורם בפארק עצי הסוקיה הענקיים, שנקראת פארק רדווד (אנ'), לאורך שדרת האוניברסיטה בלוס אלטוס שנרכשה על ידי העירייה בשנת 1974. באוקטובר 2009 התקשרה עיריית לוס אלטוס עם חברת אקטרה להסרת צמחים שאינם מקומיים ולהחיות את המערכות האקולוגיות של עץ הסקויה, האלון, השחים והעשבייה על ידי שתילה וזריעה של צמחים מקומיים, שיפור תנאי הקרקע ויצירת בית גידול לחיות בר כמו בתי גידול לציפורים (כגון: תרנגול הודו, צבאים ועוד) וכוורות דבורים מקומיות. משפחת הלסי נטעה את עצי הסוקיה (סקוויה נאה) שהובאו מהרי סנטה קרוז (אנ') במקום את עצי הערבות שגדלו במקום. בית הלסי ההיסטורי, שנבנה בסוף שנות העשרים של המאה העשרים על ידי תיאודור ואמה הלסי. הוא דוגמה טובה לתחיית האדריכלות הספרדית. העיר ייעדה את בית הלסי כנקודת ציון מקומית בשנת 1981. ב־16 ביוני 2010, מועצת העיר לוס אלטוס השלימה את הרכישה של 10,000 רגל רבוע (930 מטרים רבועים) לטובת שבילים, על מנת לספק מסלולי טיולים וספורט בטוחים המחברים בין פארק שופ ופארק גרוב רדווד.

דגי טרוטת עין-הקשת (Oncorhynchus mykiss) נמצאים בנחל אדובי היסטורית. עם זאת, שערי גאות שבשפך הנחל אדובי והכביש המהיר 280, מונעים ככל הנראה מעבר של סלמונים נודדים, לעלות במעלה הזרם.

### ספורט

בלוס אלטוס יש מגוון ארגוני ספורט מוכווני נוער, תוכניות ופעילויות לאחר הלימודים. כמה דוגמאות:

* מועדון הכדורגל לוס וייט לוס אלטוס (MVLASC) מספק כדורגל תחרותי לקהילת MVLA מאז 1972. הוא חבר באיגוד הכדורגל לנוער בקליפורניה – צפון (כדורגל קאל צפון) ומשחק בליגת הכדורגל לנוער Foothill. המועדון זכה ב-14 אליפויות מדינה ובשתי אליפויות לאומיות.
* לוס אלטוס – בייסבול פוני מאונטיין ויו מיועד לבנים ובנות בגילאי 5 עד 19. זוהי תוכנית בייסבול הנוער הגדולה ביותר באזור מפרץ סן פרנסיסקו, וליגה שכירה של PONY בייסבול, בע"מ.
* West Valley Pop Warner מציע תוכניות למעודדות וכדורגל לנוער המקומי.
* ליגת הכדורסל הצעירה של ימק"א אל קמינו, מלמדת כישורי כדורסל בסיסיים ואת ערכי הליבה של ימק"א.

### תקשורת

השבועון The Los Altos Town Crier, הוא העיתון העיקרי של העיר, המשרת את העיר מאז הקמתו של עמק הסיליקון בשנת 1947. העיתון סן חוזה מרקורי ניוז (אנ') הוא העיתון היומי העיקרי המשרת את העיר.

צומת במרכז העיר לוס אלטוס, עם מדרכות מתחת לעצים, חנייות אלכסוניות, חנויות קטנות ושלטי רחוב המפרסמים אירועים בקהילה.

ערים תאומות
-----------

ללוס אלטוס היו ארבע ערים תאומות:

* אוסטרליהאוסטרליה בנדיגו, אוסטרליה
* רוסיהרוסיה סיקטיבקר, רוסיה
* טאיוואןטאיוואן שילין (אנ'), טאיפיי, טאיוואן
* הממלכה המאוחדתהממלכה המאוחדת רוסטינגטון, הממלכה המאוחדת

תוכנית הערים התאומות הופעלה על ידי עמותת Los Altos Sister Cities בע"מ, שהוקמה בשנת 1988. מאוחר יותר החליטה העמותה להפסיק את השתתפותה. דבר שהביא להתמוססות התכנית ולוס אלטוס אף היא הפסיקה את השתתפותה בתוכנית הערים התאומות.

ראו גם
------

* מפרץ סן פרנסיסקו
* עמק הסיליקון
* פאלו אלטו
* מאונטיין ויו
* סן חוזה (קליפורניה)

קישורים חיצוניים
----------------

ויקישיתוף מדיה וקבצים בנושא **העיר לוס אלטוס** בוויקישיתוף
* אתר האינטרנט הרשמי של עיריית לוס אלטוס (באנגלית)
* לוס אלטוס, ברשת החברתית אקס (טוויטר)
* סיור ברכב ברחובות לוס אלטוס, סרטון באתר יוטיוב
* גלו את לוס אלטוס באתר tripadvisor

הערות שוליים
------------

1. 1 2  "Los Altos Historic Walking Tour Brochure" (PDF). City of Los Altos. 2005. אורכב מ-המקור (PDF) ב-31 בינואר 2016. נבדק ב-2012-01-15. `{{cite web}}`:  (עזרה)
2. 1 2 3  
McDonald, Don (2010). *Early Los Altos and Los Altos Hills*. Arcadia Publishing. p. 8. ISBN 978-0-7385-8010-4.
3. ↑  
Hogan, C. Michael; Seidman, Harry (באוקטובר 1970). "Design of Noise Abatement Structures along Foothill Expressway, Los Altos, California". *County of Santa Clara Public Works Department*. `{{cite journal}}`:  (עזרה)
4. ↑
5. ↑  Chung, L.A. "'Casa Facebook' Recalls Scrappy, Freewheeling Visionaries".
6. ↑  "Los Altos Shake map for SF Earthquake (*Choose Los Altos and then San Andreas (1906 Quake) to see map)"*. אורכב מ-המקור ב-2008-12-01. נבדק ב-2012-11-14.
7. ↑  Central California, wrcc.dri.edu
8. ↑  US Census Bureau, Decennial Census of Population and Housing, The United States Census Bureau (באנגלית אמריקאית)
9. ↑  US Census Bureau, Population and Housing Unit Estimates Tables, The United States Census Bureau (באנגלית אמריקאית)
10. ↑  2010 Census Interactive Population Search, archive.vn, ‏2014-07-15
11. ↑  U.S. Census Bureau QuickFacts: Los Altos city, California, www.census.gov (באנגלית)
12. ↑  Picchi, Aimee (12 בנובמבר 2014). "Full List:Here's the average home price in America's priciest town". *CBS News Moneywatch*. נבדק ב-2014-11-12. `{{cite news}}`:  (עזרה)
13. ↑  Sharf, Samantha. "Full List: America's Most Expensive ZIP Codes 2017". *Forbes* (באנגלית). נבדק ב-2017-12-05.
14. ↑  "The 10 wealthiest cities in the United States". Tribune Media.
15. ↑  American Community Survey

United States Census Bureau. Retrieved January 31,2008.
16. ↑  "Most Expensive ZIP Codes". *Forbes*. 13 בספטמבר 2007. נבדק ב-2008-10-06. `{{cite news}}`:  (עזרה)
17. ↑  Schiffman, Betsy (10 בנובמבר 2015). "Full List: America's Most Expensive ZIP Codes 2015". *Forbes*. נבדק ב-2015-11-10. `{{cite news}}`:  (עזרה)
18. ↑  
McPherson, Sarah (6 באפריל 2005). "Small Town, Hard Sell: Village leader trying to pump up downtown". *San Jose Mercury News*. sec. B, p. 1. `{{cite news}}`:  (עזרה)
19. ↑  
"City of Los Altos Comprehensive Annual Financial Report For the Fiscal Year Ended June 30, 2018" (PDF). נבדק ב-2019-12-04.
20. ↑  "Statewide Database". UC Regents. אורכב מ-המקור ב-1 בפברואר 2015. נבדק ב-21 בנובמבר 2014. `{{cite web}}`:  (עזרה)
21. ↑  
Blitzer, Carol (6 במרץ 1995). "Building on Success". *San Jose Business Journal*. sec. S, p. 3. `{{cite news}}`:  (עזרה)
22. ↑  
"Miramonte Elementary School". נבדק ב-2012-11-14.
23. ↑  "Canterbury Christian School". אורכב מ-המקור ב-14 באפריל 2011. נבדק ב-2012-11-14. `{{cite web}}`:  (עזרה)
24. ↑  
"The School for Independent Learners". נבדק ב-2012-11-14.
25. ↑  Waldorf School of the Peninsula
26. ↑  
"Mountain View Academy". נבדק ב-2012-11-14.
27. ↑  
"The King's Academy". נבדק ב-2012-11-14.
28. ↑
29. ↑  
"Welcome to the Los Altos Library". Santa Clara County Library. נבדק ב-2010-03-27.
30. ↑  Seshadri, Jana (8 באוקטובר 2009). "City council signs agreement to restore Redwood Grove". *Los Altos Town Crier*. נבדק ב-2012-11-14. `{{cite news}}`:  (עזרה)
31. ↑  Ridgway, Eliza (3 ביוני 2009). "Science learning, restoration in works for Redwood Grove". *Los Altos Town Crier*. נבדק ב-2010-01-13. `{{cite news}}`:  (עזרה)
32. ↑  Luther, Nicholas (22 ביוני 2010). "City purchases land to connect Shoup Park, Redwood Grove". *Los Altos Town Crier*. נבדק ב-2010-06-25. `{{cite news}}`:  (עזרה)
33. ↑  Leidy, R.A.; Becker, G.S.; Harvey, B.N. (2005). "Historical distribution and current status of steelhead/rainbow trout (*Oncorhynchus mykiss*) in streams of the San Francisco Estuary, California" (PDF). Center for Ecosystem Management and Restoration, Oakland, CA. נבדק ב-2009-10-18.
34. ↑  "Organization: About our club". MVLASC. 22 באפריל 2008. אורכב מ-המקור ב-24 ביוני 2008. נבדק ב-2008-06-20. `{{cite web}}`:  (עזרה)
35. ↑  "About LA-MV PONY". LA-MV Pony Baseball. 17 ביוני 2008. אורכב מ-המקור ב-18 ביוני 2008. נבדק ב-2008-06-20. `{{cite web}}`:  (עזרה)
36. ↑  "About WVPW". West Valley Pop Warner. 19 ביוני 2008. אורכב מ-המקור ב-5 ביולי 2008. נבדק ב-2008-06-20. `{{cite web}}`:  (עזרה)
37. ↑  
"Youth Basketball League is a slam dunk for area kids". *Los Altos Town Crier*. 16 במרץ 1998. `{{cite news}}`:  (עזרה)
38. ↑  
"Los Altos Town Crier". *Los Altos Town Crier*. נבדק ב-2012-11-14.
39. ↑  "Secretary of State". *businessfilings.sos.ca.gov*. נבדק ב-2017-03-21.

|  |  |
| --- | --- |
| בקרת זהויות עריכת הנתון בוויקינתונים | 
* GND: 5111920-1
* MusicBrainz: 9f72ba0b-e782-4ff8-bb3f-f41d2b0c54af
* NKC: ge914031

 |